CELEX: 32009R0477
Language: lt
Date: 2009-06-05 00:00:00
Title: 2009 m. birželio 5 d. Komisijos reglamentas (EB) Nr. 477/2009 dėl tam tikrų prekių klasifikavimo Kombinuotojoje nomenklatūroje

9.6.2009   
            
            
               LT
            
            
               Europos Sąjungos oficialusis leidinys
            
            
               L 144/15
            
         
      KOMISIJOS REGLAMENTAS (EB) Nr. 477/2009
   2009 m. birželio 5 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis šios lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija, kuri valstybių narių muitinių buvo išduota dėl prekių klasifikavimo Kombinuotojoje nomenklatūroje ir kuri neatitinka šio reglamento nuostatų, jos turėtojas galėtų remtis dar tris mėnesius, vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, galima remtis dar tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2009 m. birželio 5 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Gaminys, kurį sudaro stačiakampė pusiau grūdintojo stiklo plokštė, padengta keliais antirefleksiniais ir absorbciniais plastiko sluoksniais.
                              Gaminys neįrėmintas.
                              Jis naudojamas plazminiams monitoriams gaminti.
                           
                        
               
                  9001 90 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 9001 ir 9001 90 00 atitinkančiais prekių aprašymais.
                  Dėl plastiko sluoksnių gaminys turi optinio elemento požymius. Todėl gaminys nepriskirtinas 7007 pozicijai kaip beskeveldris stiklas, sudarytas iš grūdintojo (temperuotojo) arba sluoksniuotojo stiklo.
                  Neaptaisyti optiniai elementai iš optiškai apdorotų ar neapdorotų plastikų priskiriami 9001 pozicijai (taip pat žr. SS paaiškinimų 9001 pozicijos paaiškinimų D dalį).
                  Todėl gaminys klasifikuotinas kaip kiti optiniai elementai priskiriant KN kodą 9001 90 00.
               
            
                  
                              2.
                           
                           
                              Gaminys, kurį sudaro stačiakampė pusiau grūdintojo stiklo plokštė, padengta keliais antirefleksiniais ir absorbciniais plastiko sluoksniais.
                              Gaminys įrėmintas metaline juosta.
                              Jis naudojamas plazminiams monitoriams gaminti.
                           
                        
               
                  9002 20 00
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 9002 ir 9002 20 00 atitinkančiais prekių aprašymais.
                  Dėl plastiko sluoksnių gaminys turi optinio elemento ir (arba) optinio filtro požymius. Todėl gaminys nepriskirtinas 7007 pozicijai kaip beskeveldris stiklas, sudarytas iš grūdintojo (temperuotojo) arba sluoksniuotojo stiklo.
                  Aptaisyti optiniai elementai iš optiškai apdorotų ar neapdorotų plastikų priskiriami 9002 pozicijai (taip pat žr. SS paaiškinimų 9001 pozicijos paaiškinimų D dalį ir 9002 pozicijos paaiškinimus).
                  Todėl gaminys klasifikuotinas kaip optinis filtras priskiriant KN kodą 9002 20 00.